เรื่องร้องเรียน: ถนนลาดพร้าวช่วงระหว่างซอย 112 ถึง 60 (โดยประมาณ ทั้งสองฝั่งถนนเลขคู่และเลขคี่) ไม่มีกล้อง CCTVสำหรับตรวจสภาพจราจรสักตัวเลยค่ะ รบกวนขอให้ กทม. ช่วยพิจารณาติดเพิ่มเติมเพื่อให้ จนท. และประชาชนได้ตรวจสอบสภาพจราจรและเพื่อความปลอดภัยด้วยค่ะ  ขอบคุณมากค่ะ
การดำเนินการของเจ้าหน้าที่: ศูนย์ระบบจราจร โดยสำนักการจราจรและขนส่ง ขอเรียนให้ทราบดังนี้ว่า ในบริเวณดังกล่าวนี้ยังไม่มีการติดตั้งกล้อง CCTV เพื่อดูสภาพการจราจรเป็นการเฉพาะ มีเพียงกล้อง CCTV สำหรับใช้ดูแลความปลอดภัยซึ่งมีการติดตั้งอยู่เดิมแล้วตามริมทางเท้าซึ่งมุมมองของภาพจะแคบ จะเน้นพื้นที่ทางเท้าและถนนบางส่วนเป็นหลัก ไม่สามารถมองเห็นสภาพการจราจรในภาพรวมทั้งหมดได้ และเนื่องจาก Application BMA Traffic ที่มีนั้น แรกเริ่มใช้สำหรับรายงานสภาพการจราจรแบบ Real Time โดยใช้ภาพจากกล้อง CCTV ด้านการจราจรเป็นหลัก ติดตั้งในพื้นที่ของวงแหวนรัชดา พื้นที่ชั้นใน แยกสำคัญต่างๆ รวมถึงบางส่วนในพื้นที่รอบนอก ซึ่งยังไม่คลอบคลุมพื้นที่ทั้งหมดของ กทม. และยังมีข้อจำกัดทางเทคนิคของระบบในเรื่องจำนวนกล้องที่สามารถนำภาพขึ้นแสดงบน Application จึงทำให้ในขณะนี้ การแสดงภาพจากกล้อง CCTV บน Application ยังไม่ครอบคลุมพื้นที่ทั่วทั้งกรุงเทพมหานคร ศูนย์ระบบจราจร โดยสำนักการจราจรและขนส่ง จะขอรับข้อเสนอแนะดังกล่าว เพื่อนำไปประกอบการดำเนินการของบประมาณในปีถัดไป เพื่อพัฒนาระบบ Application ให้สามารถรองรับการเชื่อมโยงสัญญาณภาพจากกล้อง CCTV ของกรุงเทพมหานคร ให้ได้มากขึ้นและครอบคลุมพื้นที่ทั่วทั้งกรุงเทพมหานคร ต่อไป และหน่วยงานฯ ขอขอบคุณในข้อเสนอแนะดังกล่าวมาพร้อมนี้ด้วยค่ะ
ความเห็นของผู้แจ้ง: รอดูผลการดำเนินการนะคะ
พื้นที่: แขวงคลองเจ้าคุณสิงห์ เขตวังทองหลาง กรุงเทพมหานคร